La voluntat del Govern de la Generalitat és esdevenir un aliat dels sectors productius per tal d'afavorir el creixement i desenvolupament econòmics.
L'empresa ha de gaudir d'un entorn favorable per poder desenvolupar la seva activitat, cosa que només serà possible en el marc d'una Administració àgil, que col·labora i facilita l'activitat econòmica.
La fórmula de bon govern que es persegueix per a l'Administració catalana es defineix amb menys burocràcia, amb més protecció a les empreses i menys intervenció administrativa.
Des del Govern, doncs, s'estan duent a terme les accions necessàries per facilitar la relació entre les empreses i l'Administració.
El 15 de març de 2011 es va aprovar un acord de govern pel qual s'adopten mesures per a la implantació de la Finestreta Única Empresarial (FUE) en el període 2011-2014, que estableix les mesures bàsiques per al seu desplegament.
El 6 de setembre de 2011 es va presentar al Govern el Pla detallat per a la implantació de la FUE.
Aquest Pla es dissenya amb la voluntat de contribuir al canvi d'orientació de les polítiques del Govern envers les persones empresàries mitjançant l'ús de dos instruments: la racionalització i la simplificació dels procediments de l'Administració i la implantació de la FUE com a punt de referència de les persones emprenedores, empresàries i intermediàries en la seva relació amb l'Administració.
Aquest Pla pretén contribuir a la cobertura de les necessitats que manifesten les persones titulars d'activitats econòmiques o les intermediàries d'aquestes, i es regeix pels principis següents: confiança mútua, eliminació de càrregues innecessàries i simplificació de tràmits, integració de serveis, proximitat amb els clients, estandardització de procediments, celeritat en la tramitació i impuls de les noves tecnologies.
Qualsevol iniciativa de reducció de càrregues administratives suposa una gran complexitat, ja que cal treballar coordinadament en diferents fronts.
Des d'un punt de vista organitzatiu les iniciatives de reducció de barreres a l'activitat econòmica impacten directament en la cultura organitzativa i en els hàbits de treball adquirits al llarg del temps, que no sempre són fàcils de canviar.
Des del punt de vista jurídic implica la revisió de la normativa vigent i l'adequació d'aquesta normativa a la nova situació, i això és un procés costós per la gran quantitat d'implicacions que se'n deriven.
Finalment, no hem d'oblidar les implicacions en el vessant tecnològic, i les dificultats inherents a la implantació de sistemes de tramitació electrònica complexos que permetin que els procediments siguin senzills per a l'usuari.
És per tot això, i amb la voluntat de fer un reconeixement a totes aquelles administracions públiques que hagin estat pioneres en processos de simplificació i innovació, que la Generalitat estableix un sistema per premiar les millors pràctiques per a la reducció de càrregues administratives a les empreses.
Vista la voluntat del Govern i en ús de les facultats que em són atribuïdes,
S'aproven les bases que regulen la concessió dels premis a la millor pràctica de les administracions públiques catalanes per a la reducció de càrregues administratives a les empreses, que figuren a l'annex d'aquesta Ordre.
2.1 Per a la convocatòria de l'any 2012, el termini de presentació de les sol·licituds serà de 30 dies naturals a comptar de l'endemà de la publicació d'aquesta Ordre al DOGC.
2.2 La documentació a presentar es detalla a les bases 3.2 i 4.
2.3 Els llocs de presentació són els indicats a la base 4.
3.1 El premi tindrà efecte en els dos àmbits següents:
a) Administració de la Generalitat de Catalunya i les entitats públiques que en depenen.
b) Administració local i les entitats públiques que en depenen.
- a la institució responsable del projecte presentat, a través del seu màxim representant polític;
- a la persona directiva pública responsable del desenvolupament del projecte;
- a l'equip de treball que ha executat el projecte.
3.2 Els premis als quals fa referència aquesta Ordre són a títol exclusivament honorífic, no comporten cap dotació econòmica i consistiran en un diploma on figurarà la inscripció següent: "Premi a la millor pràctica per a la reducció de càrregues administratives a les empreses", amb indicació de:
- la institució responsable del projecte presentat, a través del seu màxim representant polític;
- la persona directiva pública responsable del desenvolupament del projecte;
- l'equip de treball que ha executat el projecte.
3.3 Els premis s'atorguen mitjançant una resolució del conseller d'Empresa i Ocupació, que es notificarà als interessats.
Addicionalment, el Departament d'Empresa i Ocupació difondrà públicament el nom de les entitats guardonades.
El lliurament dels guardons es realitzarà en un acte públic presidit pel president del Govern de la Generalitat de Catalunya.
El lloc i la data s'indicaran a la pàgina web www.gencat.cat/oge.
L'objecte és premiar la millor pràctica per a la reducció de càrregues administratives a l'empresa, amb la finalitat d'identificar i reconèixer les iniciatives locals, supramunicipals o autonòmiques que han contribuït a reduir càrregues administratives i barreres burocràtiques pel que fa a tràmits empresarials en l'àmbit de l'Administració catalana.
2.1 Pot participar en aquesta convocatòria qualsevol Administració pública de l'àmbit territorial de Catalunya.
2.2 Els projectes han de ser innovadors, han d'haver contribuït de manera contrastada a la reducció de traves burocràtiques, l'escurçament dels terminis de resolució, etc. d'algun tràmit empresarial complex, i han d'haver estat implantats durant el curs de l'any anterior a la convocatòria.
Identificar i difondre la implantació de projectes de millora i reducció de càrregues administratives relacionades amb l'activitat empresarial en qualsevol àmbit de l'Administració pública catalana.
Els projectes han d'haver contribuït a:
a) La reducció de les barreres administratives, l'agilitat del procés, la reducció del temps de resolució, etc.
c) La reducció de costos per part de les empreses o per part de l'Administració.
d) La millora de la transparència en la gestió.
e) La millora en l'atenció a les empreses.
f) La creació de condicions que afavoreixin un creixement econòmic.
g) La coordinació i les aliances establertes amb altres administracions.
3.2.1 Identificació de la memòria.
a) El document presentat ha d'identificar de forma clara l'Administració pública que ha portat a terme el projecte i la unitat d'aquesta Administració que l'ha liderat.
b) Els equips de direcció i de treball que han desenvolupat el projecte (nom, cognoms i càrrec).
c) Títol del projecte, termini de desenvolupament i data de presentació de la candidatura.
A la memòria han de constar els apartats següents:
a) Introducció: contextualització i antecedents del projecte de reducció de càrregues administratives.
b) Objectius i indicadors establerts: descripció de l'objectiu o objectius de forma específica, mesurable i delimitada temporalment.
c) Fases i activitats del projecte: descripció de les fases i activitats que s'han dut a terme per aconseguir els objectius descrits anteriorment, identificació i quantificació dels recursos humans i materials necessaris per a cada fase del projecte.
d) Detall, identificació i constatació de les millores i avantatges del desplegament del projecte: reducció de càrregues administratives, millora de l'eficiència, estalvi econòmic, innovació, creació de condicions per afavorir l'activitat econòmica, estalvi de temps, etc.
El jurat podrà demanar documentació complementària, si ho considera necessari, per valorar les candidatures.
El document ha de tenir una extensió mínima de 4 pàgines i màxima de 8 pàgines DIN A4, sense comptar els annexos.
El tipus de lletra ha de ser Arial amb interlineat senzill, i pot incloure gràfics o imatges rellevants per comprendre el contingut del treball.
Totes les pàgines han d'estar numerades.
La documentació s'ha de presentar en suport digital.
—4 Presentació de les sol·licituds
A l'imprès normalitzat de sol·licitud, que es podrà descarregar de la pàgina web www.gencat.cat/oge, l'entitat sol·licitant hi ha de fer constar:
a) Una descripció de l'organització que opta al premi, que inclogui les dades generals: la plantilla, el pressupost, la composició de l'entitat, els càrrecs gerencials i directius, etc.
b) La memòria del projecte per al qual s'opta al premi.
c) Un resum del contingut de la memòria, d'un màxim de 10 línies.
Les sol·licituds es presentaran pels mitjans telemàtics de l'extranet de les administracions catalanes (adreça https://www.eacat.cat) adreçades a l'OGE o bé presencialment a qualsevol de les 22 oficines de gestió empresarial (OGE) existents a Catalunya, o per qualsevol altre dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció que en fa la Llei 4/1999.
—5 Resolució de la convocatòria
Correspon al conseller competent en matèria d'empresa resoldre la concessió o denegació del premi, a través d'una resolució que s'ha de dictar en el termini màxim de 3 mesos a comptar de la data d'acabament del termini de presentació de les candidatures.
Transcorregut aquest termini sense que s'hagi dictat i notificat la resolució, s'entendrà denegat el premi per silenci administratiu.
La resolució del conseller es donarà a conèixer a través de la pàgina web
Els aspectes que no estiguin regulats en les bases els resoldrà el jurat del premi.
Contra la resolució, que exhaureix la via administrativa, es pot interposar recurs contenciós administratiu en el termini de dos mesos a comptar de l'endemà de la data de notificació del resultat.
Els aspectes d'avaluació que es tenen en compte s'agrupen en tres blocs:
a) Impacte final de la mesura, fins a 60 punts.
L'avaluació d'aquest bloc tindrà en compte la reducció real i contrastada dels aspectes següents:
- Els costos per a l'Administració.
- Els costos per a l'empresari.
- Les càrregues de treball internes.
c) La contribució a la millora del procediment treballat i l'aplicabilitat de la millora a la resta d'administracions catalanes, així com l'establiment de mecanismes estables de coordinació amb la resta d'administracions públiques, fins a 20 punts.
Aquests aspectes de millora han de ser implantats de manera efectiva i, si s'escau, avaluats mitjançant indicadors de mesura establerts.
El jurat es reserva el dret de demanar informació addicional.
La puntuació màxima serà de 100 punts.
Els premis es podran considerar deserts si el jurat considera que no hi ha cap candidat que reuneixi els requisits necessaris.
Les candidatures seran valorades per un jurat nomenat pel secretari general del Departament d'Empresa i Ocupació i format per:
- Tres representants de l'Administració de la Generalitat.
- Dos representants de l'Administració local.
- Tres representants del món empresarial català.
- Dos representants del món acadèmic empresarial.
La Generalitat de Catalunya es reserva el dret de difusió dels projectes que resultin premiats.
—9 Responsabilitat del material i retorn dels treballs
Els treballs no premiats podran ser retirats per tots els autors dintre del termini d'un mes a comptar de la data en què es faci pública la resolució.
Un cop exhaurit aquest termini, s'entendrà que els autors hi renuncien.
—10 Acceptació de les bases i normativa d'aplicació
La participació en la convocatòria comporta l'acceptació plena d'aquestes bases.